Републичка дирекција за имовину Републике Србије, Београд, ул. Краља Милана бр.16 и Министарство финансија Београд, ул. Кнеза Милоша 20, објављују

ЈАВНИ ПОЗИВ ЗА ПРИКУПЉАЊЕ ПИСАМА О НАМЕРИ ПРОДАЈЕ НЕПОКРЕТНОСТИ НА ТЕРИТОРИЈИ ГРАДА БЕОГРАДА

Републичка дирекција за имовину Републике Србије (у даљем тексту: Дирекција) и Министарство финансија, (у даљем тексту: Министарство) позивају сва заинтересована домаћа правна и физичка лица (у даљем тексту: Потенцијални понуђачи) да упуте писмене понуде (у даљем тексту: Писмо о намери) за продају непокретности у свом власништву које се налазе у ширем центру Града Београда или на територији општине Нови Београд, која би се користила за потребе рада Комисије за хартије од вредности, Београдске берзе а.д. Београд, Централног регистра, депо и клиринг хартија од вредности, а.д. Београд и Комисије за контролу државне помоћи

Да би одговарала намени непокретност треба да има следеће карактеристике:

* да се налази у ширем центру Града Београда или на територији општине Нови Београд
* да пословни простор има површину од 5.000-6.000 м2 или да највише два објекта која су у непосредној близини, у власништву понуђача, имају збирну површину од 5.000-6.000 м2
* да је на располагању паркинг простор за највише 40 паркинг места у непосредној близини пословног простора,
* да је непокретност инфраструктурално потпуно опремљенa, односно да се снабдева водом из градске водоводне мреже, да је прикључена на канализациону мрежу, да је електро напајање обезбеђено прикључком на градску мрежу, да је опремљенa телефонским инсталацијама.

Анализу писама о намери односно да ли непокретност која је предмет понуде по својим карактеристикама одговора потребама наведеним у тексту огласа, као и достављену својинско - правну документацију и обилазак непокретности извршиће мешовита комисија формирана од представника Министарства и Дирекције.

Писмо о намери треба да садржи следеће податке:

* Опште информације о Потенцијалном понуђачу (прилаже се извод из регистра привредних субјеката, потврда о пореском индентификационом броју за правна лица и предузетнике, копија личне карте за физичка лица)
* Прецизан опис непокретности која се нуди са подацима о нето и бруто површини, структури и спратности (прилаже се извод из катастра непокретности, односно грађевинска и употребна дозвола, технички опис непокретности или грађевинска дозвола за објекте у изградњи)
* Износ купопродајне цене непокретности
* Ближе услове за продају односно начин и рокове плаћања, рокове увођења у посед и сл.

Потребно је да Писмо о намери и сва приложена документа буду потписана од стране овлашћеног лица.

Писма о намери се лично достављају на писарницу Дирекције, ул. Краља Милана бр.16, у року од 15 дана од дана објављивања огласа, у затвореној коверти са назнаком „НЕ ОТВАРАТИ – ПИСМО О НАМЕРИ ПРОДАЈЕ НЕПОКРЕТНОСТИ НА ТЕРИТОРИЈИ ГРАДА БЕОГРАДА ЗА ПОТРЕБЕ МИНИСТАРСТВА ФИНАНСИЈА“.

На полеђини коверте потребно је видљиво назначити назив/име и презиме, адресу и телефон подносиоца.

Отварање приспелих Писама о намери извршиће се комисијски.

Овај позив је за Дирекцију и Министарство у свему необавезујући и објављује се само у циљу истраживања тржишта, те у том смислу не обавезује Дирекцију ни Министарство да покрену поступак за прибављање непокретности у јавну својину Републике Србије.

Дирекција и Министарство задржавају право да не покрену поступак прибављања непокретности у јавну својину, да измене или допуне елементе овог позива и не сносе било какву одговорност за евентуалне трошкове или штету које би такве измене проузроковале потенцијалном понуђачу или трећим лицима.

Додатна обавештења и информације о овом јавном позиву могу се добити од Дирекције путем електронске поште на адресу direkcija@rdi.gov.rs и од Министарства на адресу aleksandra.dragovicdelic@mfin.gov.rs.